ועדת הפנים ואיכות הסביבה, כנסת 17, פרוטוקול מספר 188, 2007-07-11 10:00

אופיר פינס-פז: בוקר טוב.

אופיר פינס-פז: אני פותח את הישיבה.

אופיר פינס-פז: אנחנו קיימנו דיון יסודי בהצעת חוק המשטרה (דין משמעתי, בירור קבילות שוטרים והוראות שונות) (תיקון מס' 22) (העסקת שוטרים בשכר), התשס"ז-2007.

אופיר פינס-פז: הדיון שהתקיים ב-26 ביוני לא הסתיים, על-פי בקשת המשטרה.

אופיר פינס-פז: היה כאן מנכ"ל המשרד לביטחון פנים, והמשרד ביקש פסק זמן ושהות לדבר עם השר לגבי המשך החקיקה מטעמים שלהם.

אופיר פינס-פז: השר הודיע לי בפגישה שקיים איתי שהוא רוצה לחדש את הדיון ולהשלים את הליך החקיקה.

אופיר פינס-פז: הוא יגיע לכאן היום ויאמר את דברו בעניין הצעת החוק הזאת.

אופיר פינס-פז: נמצאים כאן חברי כנסת רבים, גם כאלה שלא השתתפו בדיון הקודם.

אופיר פינס-פז: נמצא גם חבר הכנסת משה כחלון שהצטרף לוועדה במקום חבר הכנסת ישראל כץ.

אופיר פינס-פז: דעתה של הוועדה, לפחות בפורום שהיה, הייתה מאוד לא נוחה מיוזמת החקיקה של המשטרה, ובכלל מההסדר של שוטרים בשכר.

אופיר פינס-פז: אנחנו מאוד לא אוהבים את ההסדר הזה, כי יש בו משהו כדי לבטא סוג של הפרטת המשטרה, והמשטרה זה מסוג הדברים שלא צריך להפריט אותו.

אופיר פינס-פז: או שיש צורך במשטרה שמגיעה למקום שהיא צריכה להגיע או מאבטחת אירוע כלשהו או שאין צורך.

אופיר פינס-פז: אם יש צורך – המשטרה שם, ואם אין צורך, אז לא צריך לקנות את שירותיה, כי אין צורך.

אופיר פינס-פז: אנחנו לא מכירים מצב אחר.

אופיר פינס-פז: אבל לצערי, המציאות הישראלית רצופה מצבים אחרים משני סוגים: יש מצב של העסקת שוטרים בשכר בסקטור שהוא כביכול פרטי; למשל, כשצריכים להזמין שוטרים למשחק כדורגל, שזאת דוגמה מובהקת ורחבת היקף.

אופיר פינס-פז: מי שמשלם בעבור השוטרים זה הקבוצות אף על פי שיש משחקים שלא צריך בהם אף שוטר, ומשחקים שצריך בהם 500 שוטרים.

אופיר פינס-פז: מי שקובע כמה שוטרים יגיעו זאת המשטרה שנותנת רישיון לקיום המשחק.

אפי איתם: אם הם יכולים גם לקבוע את התוצאה, אני בעד.

אופיר פינס-פז: הם שקלו את זה, והחליטו להשאיר את זה בשלב זה לאוהדים.

אופיר פינס-פז: סוג העסקה שני הוא העסקה ציבורית, העסקת שוטרים בשכר.

אופיר פינס-פז: העסקה כזאת היא בעיקרה ממשלתית או סמי-ממשלתית.

אופיר פינס-פז: למשל, גורם בביטוח הלאומי או בחברת חשמל אומר שיש לו מערכת אכיפה שלו במשרד, ואם הפקח שלו לא יבוא בליווי שוטר הוא יחשוש לבצע את עבודתו.

אופיר פינס-פז: אפילו מעבר לזה: לפני שבועיים מכיוון שלא אישרנו את זה, הוראת השעה פסקה, והמשטרה החליטה שהיא לא שולחת יותר שוטרים.

אופיר פינס-פז: למה?

אופיר פינס-פז: על רקע זה הייתה בשבוע שעבר שביתה בביטוח הלאומי כי העובדים טענו שזאת פגיעה בהסדר העבודה שלהם.

אופיר פינס-פז: אם לא משלמים למשטרה זה אומר שהיא יכולה לא לשלוח שוטרים, אם יש סכנה?

אופיר פינס-פז: מי אמר את זה?

אופיר פינס-פז: לא בטוח.

אלעזר כהנא: ההנחיה הייתה לתת שוטרים בתפקיד במידת האפשר.

אלעזר כהנא: לפי ה- - - המבצעי של התחנות.

אופיר פינס-פז: בוקר טוב לשר לביטחון פנים.

אופיר פינס-פז: אני בינתיים נותן רק רקע.

אופיר פינס-פז: הדברים הגיעו כדי כך שלא רק שמדובר על פקחים שמבקשים ליווי משטרתי כדי לבצע פעולת אכיפה, למשל הריסת בית, אלא אפילו סתם עובדי מדינה שמבצעים מלאכתם ואומרים שהם לא רוצים לבצע את העבודה בלי שוטר כי היא מסוכנת.

אופיר פינס-פז: ואז הנהלת בתי-המשפט משלמת למשטרה כדי לקבל שוטרים.

שי חרמש: עושים מחזור.

אופיר פינס-פז: הרי הכול זה כספי ממשלה.

אופיר פינס-פז: כך שיד אחת מעבירה ליד השנייה.

אופיר פינס-פז: הוראת השעה שפקעה היא לא כל ההסדר, זה לא כל הגופים הפרטיים.

אופיר פינס-פז: הגופים הפרטיים זה חוק שקיים; מה שפקע זאת ההעסקה- -

משה כחלון: למה אתה קורא "גוף פרטי"?

אופיר פינס-פז: קבוצת כדורגל, למשל.

אופיר פינס-פז: זה כאילו פרטי, לא באמת.

אופיר פינס-פז: גם יכולה להיות סתם חברה פרטית שעושה אירוע ורוצה לקנות שוטרים שיאבטחו לה את האירוע.

משה כחלון: אם אני רוצה לעשות מסיבה בבית- -

אופיר פינס-פז: אם אתה רוצה לעשות מסיבה, ואתה אדם מאוד פופולרי, שמעתי שאתה תהיה עכשיו יו"ר מרכז הליכוד – כל מסיבה כזאת זה 100 אלף איש- -

משה כחלון: זה כל-כך רלוונטי לדיון.

אופיר פינס-פז: - - אתה אומר שאתה רוצה אבטחה.

שי חרמש: לא נכון, אם הוא עושה רעש ב-12:00 בלילה, המשטרה באה בלי כסף.

שי חרמש: היו"ר אופיר פינס-פז: אתה יכול להזמין אבטחה פרטית, לשלם לחברת אבטחה, ולבקש מהמשטרה שוטרים ולשלם עבורם.

שי חרמש: לא בטוח שייתנו לו, יש ועדה.

שי חרמש: זה הסדר מעין פרטי, שמעוגן בחקיקה.

שי חרמש: מה שמעוגן בהוראת שעה הוא העניין הציבורי-ממשלתי שהוא כ-15% מהיקף כל הפעולה של שוטרים בשכר.

שי חרמש: הוראת השעה בעניין הזה פקעה ב-30 ביוני.

שי חרמש: הפלא ופלא, השמים לא נפלו, המדינה מתנהלת- -

אפי איתם: נוּ-נוּ- -

אופיר פינס-פז: ואיפה שהיא לא מתנהלת זה לא בגלל הוראת השעה שפקעה.

אופיר פינס-פז: להסדר הזה יש פן אחד של הפרטה של שירותים משטרתיים.

אופיר פינס-פז: אבל יש פן נוסף:

אופיר פינס-פז: תשלום לשוטרים בדרך לא דרך.

אופיר פינס-פז: סליחה שאני אומר.

אופיר פינס-פז: שוטר בישראל צריך להרוויח משכורת הוגנת.

אופיר פינס-פז: אני מוכן להיאבק על הדבר הזה ולעשות מה שצריך.

אופיר פינס-פז: מוכן לשבות במקום השוטרים שאסור להם לשבות.

אופיר פינס-פז: אבל השלמת הכנסה בהיקף של שליש משכורת בדרך של חלטורה, של עבודה בימים חופשיים, זה הסדר לא סביר, הסדר שלא נתפס בכלל.

אופיר פינס-פז: הנושא של החוק הזה היה בבג"ץ בכמה הזדמנויות: גם על ההסדר הגדול מול הגופים הפרטיים וגם על ההסדר המצומצם.

אופיר פינס-פז: בכדורגל היו משחקים שאי-אפשר היה לקיים אותם, זה סכומים פנטסטיים, ולחלק מהציבור זאת גזירה שהוא לא יכול לעמוד בה בכלל.

אופיר פינס-פז: איפה אנחנו עומדים כרגע?

אופיר פינס-פז: מסיבה כלשהי שאני לא זוכר מהי, אבל נדמה לי שזה היה לפי בקשת הכנסת.

אופיר פינס-פז: הוראת השעה הובאה לכאן לא בשביל המשך הוראת שעה, אלא לחקיקה קבועה שקושרת את עצמה לחקיקה הקבועה בנושא הסקטור המעין פרטי.

אופיר פינס-פז: אלעזר, אתה יכול להסביר את זה?

אופיר פינס-פז: אלעזר כהנא:

אופיר פינס-פז: אנחנו באנו עם הצעה פשוטה לפני כשנתיים במסגרת חוק המשטרה.

אופיר פינס-פז: להוסיף את הסעיף של הנושאים הציבוריים בלבד, הוצאה לפועל – זה נוהג כך 20 שנה.

אופיר פינס-פז: ההפרטה היא לא משהו חדש- -

אופיר פינס-פז: כן.

אופיר פינס-פז: אחד העיתונים בארץ חשב שזאת פעם ראשונה שזה קורה.

אלעזר כהנא: כך זה עובד כבר המון שנים, זה כנראה נוח לכולם.

אלעזר כהנא: רצינו שזה יהיה הסדר חוקי ברור כי הנושא הפרטי לא מתאים לנושא הציבורי, והייתה הנחיה של היועץ המשפטי לממשלה לתקן את החוק.

אלעזר כהנא: באנו עם בקשה להוסיף את הסעיף הציבורי לחוק.

אלעזר כהנא: אמרו לנו בייעוץ המשפטי של הכנסת שזה לא מקובל עליהם, אבל אם אנחנו רוצים, הם יעשו כך.

אלעזר כהנא: אמרנו שזה חשוב לתקן את החוק.

אלעזר כהנא: הציעו לנו את ההסדר הבא- -

אופיר פינס-פז: מי הציע?

אלעזר כהנא: היועצת המשפטית של הכנסת.

עידו בן יצחק: ועדת הפנים היא שמחליטה.

אלעזר כהנא: אני לא מתווכח איתכם.

אלעזר כהנא: היועצת המשפטית של הכנסת הציעה את ההסדר הבא: לתת לנו הוראת שעה לשנה וחצי על נושא הסעיף הציבורי; בתוך שנה וחצי נביא הצעת חוק רחבה, כוללת ומסודרת הרבה יותר ממה שקיים היום בחוק לגבי ההסדר הפרטי; לגבי הנושאים הציבוריים – בסדר, רק שנבוא עם תוספת שמסבירה עם איזה גופים אנחנו מדברים כשאנחנו אומרים שתיתנו להם סיוע.

אלעזר כהנא: וכך עשינו.

אופיר פינס-פז: למרבה הפלא, הבנתי שהביטוח הלאומי בכלל לא נמצא אצלכם בתוספת- -

אלעזר כהנא: הוא חלק ממשרדי הממשלה.

קריאה: אין שום בעיה, נוסיף אותו.

אופיר פינס-פז: - - והמקום היחידי שבו פרצה שביתה הוא דווקא הביטוח הלאומי שהוא בכלל לא בתוספת שאתם הוספתם לחוק.

יואל הדר: אנחנו נוסיף כל מי שירצה, ומי שלא ירצה - - - לא נרוץ לפה מחר בבוקר כדי להוסיף- -

אופיר פינס-פז: השר לביטחון פנים, בבקשה.

אבי דיכטר: בוקר טוב, אני מתנצל שאיחרתי.

אבי דיכטר: אני מניח שלו היינו מקימים היום את המשטרה וגם את המערכות האחרות נושא העסקת שוטרים בשכר לא היה עולה על הפרק; הוא לא עלה כשהמשטרה קמה עם הקמת המדינה, והוא נוצר לפני 20 שנה, כנראה, מכיוון שהצורך היה והתעצם ברבות השנים.

אבי דיכטר: יש יותר ויותר התנגדות להעסקת שוטרים בשכר בקרב המשטרה והשוטרים.

אבי דיכטר: לא כל השוטרים בשכר, וליתר דיוק, יותר שוטרים שמועסקים בשכר, מועסקים כך שלא לרצונם.

אבי דיכטר: כדי לאייש את המשימה שיש בה שוטרים "רגילים" ושוטרים בשכר- -

משה כחלון: אתה אומר שאתם כופים עוד 8 שעות עבודה בניגוד לרצונם.

אבי דיכטר: אני אומר את זה בזהירות, חבר הכנסת כחלון.

אבי דיכטר: מדובר במשימה שהמשטרה צריכה לבצע.

אבי דיכטר: כדי שהממשלה תיתן את הסכמתה לבצע היא יודעת שיש מספר מסוים של שוטרים שמועסקים במשימה, ומספר אחר של שוטרים שמועסקים בשכר, ונוסף לזה הם סדרנים וכיוצא בזה.

אבי דיכטר: כמקובל במחוזותינו, ברגע האחרון הגופים שמעסיקים שוטרים בשכר מצמצמים את הסדרנים, ובסוף המשטרה נשארת עם משימה שהיא צריכה לבצע במתכונת הזאת.

אבי דיכטר: משרדי הממשלה שהגופים הציבוריים כפופים אליהם בצורה זאת או אחרת לא נמצאים בשלב שבו אפשר לעצור הכול ולומר "יסתדרו".

אבי דיכטר: אני מניח שברבות השנים נהיה חייבים לעשות את השינוי הזה, הוא מתבקש, והוא גם הגיוני.

אבי דיכטר: לכן ההצעה הזאת באה לקבע את הוראת השעה שאי-אפשר להמשיך ולהאריך אותה שוב ושוב.

אבי דיכטר: אין בעצם שום שינוי מהמצב הקיים היום, ולכן זה ברקע הדיון הזה כדי לא להגיע למציאות שאין העסקת שוטרים בשכר, על-פי החוק, כי המשטרה לא תפעל שלא כחוק, מטבע הדברים.

אבי דיכטר: אני לא יודע אם הסיפור של הביטוח הלאומי הוא הסנונית שמבשרת את ההמשך.

אבי דיכטר: אבל יש בוודאות גופים – כמו בתי-חולים – שבגין מציאות שהתפתחה מבקשים במקום סדרנים שיש להם סמכויות מסוג מסוים, להעסיק שוטרים.

אבי דיכטר: במתכונת הזאת בתי-החולים הממשלתיים נעים בין לבין.

אבי דיכטר: הנושא הזה כל כך סבוך, והיום אני לא יודע להיכנס ליישומו בסדרי העדיפויות של המשרד לביטחון פנים.

אבי דיכטר: מתי ניכנס לזה?

אבי דיכטר: אני לא יודע.

אבי דיכטר: האם ניכנס לזה?

אבי דיכטר: בטוח ניכנס לזה מפני שזה ממש מתבקש.

אבי דיכטר: לכן הבקשה היא להעביר את הצעת החוק הזאת ולאפשר את פרק הזמן הנדרש למערכות.

אבי דיכטר: יש פה סיפור כבד מאוד, ולדעתי, זה עניין של שנים עד שאפשר יהיה לבנות קונפיגורציה סבירה כדי שנושא העסקת שוטרים בשכר ירד מסדר היום הלאומי שלנו.

דב חנין: אדוני השר, אני למד מדבריך שני דברים עיקריים: ראשית, שגם אתם במשרד סבורים שהנושא מורכב וסבוך; שנית, שגם במשרד וגם בתוך המשטרה יש אי-נוחות רבה מהמצב הקיים היום.

דב חנין: השאלה שלי היא האם דווקא לנוכח העמדה הזאת לא נכון יותר להאריך לפרק זמן לא רב את הוראת השעה כדי לאפשר לכנסת וגם לכם לעשות דיון מאוד מקיף ומעמיק בשאלה הזאת, ופעם אחת ולתמיד להקדיש את הזמן גם אצלכם וגם במסגרת הזאת של הכנסת ולהגיע לפתרון שנוכל לחיות אתו, כי כרגע אנחנו מייצרים פתרון לשנים.

אבי דיכטר: דווקא מכיוון שמדיניות שר יכולה להיות המדיניות שלי, ויכול להיות שלשר הקודם ולשר הבא יש מדיניות שונה.

אבי דיכטר: לשאלתך, חבר הכנסת דב חנין, אני מניח שכדי להיכנס למערכת דיונים רצינית ולהתמודד עם הנושא של העסקת שוטרים בשכר זה סיפור ארוך וכבד ללא מעט משרדי ממשלה.

אבי דיכטר: ארגון כמו משטרת ישראל מחויב לעשות סדרי עדיפויות מתי הוא נכנס לכל נושא.

אבי דיכטר: הנושא הזה היום הוא כבד מכדי שנקבע תאריך של שנה-שנתיים ונשים אותו במרכז הפוקוס ונבוא עם פתרונות- -

אופיר פינס-פז: אתה לא צריך שנה-שנתיים.

אבי דיכטר: אם אתה שם את הנושא הזה במרכז הפוקוס ומבודד אותו מכל שאר הדברים האחרים, אתה יכול לעשות את זה בלוחות זמנים קצרים.

אבי דיכטר: לצערי, הדיון הבא בוועדה הזאת או בוועדה אחרת יציף נושא אחר, וישנם נושאים כבדי משקל הרבה יותר והרבה יותר משמעותיים שהמשטרה והמשרד לביטחון פנים מתמודדים איתם.

אבי דיכטר: הפתרון הוא לא בעוד הארכות.

אבי דיכטר: צריך להבין שלוועדה הזאת יש גם עלות של זמן, ועלות אלטרנטיבית בוודאי.

אבי דיכטר: לקח זמן עד שהוועדה קיבלה ולמדה את כל הדיונים, זה גם קורה בגופים האחרים.

אבי דיכטר: הצעת החוק מאפשרת לקחת פרק זמן.

אבי דיכטר: אנחנו 20 שנה בסוגייה הזאת, אז נהיה עוד כמה שנים בה.

אבי דיכטר: נבוא בסוף עם פתרון טוב והולם שיכולים לעמוד בו גם המשרדים וגם הגופים האחרים, וודאי המשטרה.

אבי דיכטר: אני מניח שזאת תהיה המגמה, אני מקווה שהיא גם תהיה אצל ממשיכי הדרך.

אופיר פינס-פז: תודה.

אופיר פינס-פז: חבר הכנסת גפני, בבקשה.

משה גפני: אדוני השר, המציאות הזאת שבה יש החלטה מתי מקצים שוטרים בשכר ומתי לא, והמשטרה מאבטחת את האירוע, זאת סמכות שיכול להיעשות בה גם שימוש לרעה.

משה גפני: זאת אומרת, לפעמים בגלל רצון של קצין במשטרה לתת שכר לשוטרים הוא יגיד שהאירוע הזה צריך להיות בשכר.

משה גפני: לפעמים יכולות להיות החלטות כמו שהיה לא מכבר – המשטרה השקיעה 4 מיליון דולר- -

משה כחלון: על מצעד הגאווה?

משה גפני: כן.

משה כחלון: השקיעה יותר מדי.

משה גפני: השקיעה הרבה כסף, ולא ביקשה מהמארגנים את האבטחה בשכר.

שאול גורדון: האירוע שאמור היה להיות בסוף, התבטל.

שאול גורדון: על זכות ההפגנה במצעד עצמו אנחנו לא לוקחים כסף.

אופיר פינס-פז: זה עוד יגיע, אגב.

משה גפני: אם אנחנו עושים חוק קבוע המשמעות היא שהמשטרה יכולה להחליט איפה היא גובה שכר ואיפה לא, איפה יש זכות להפגנה ואיפה לא.

משה גפני: שיקול הדעת בתגמול שוטרים גם יכול לעמוד ביסוד העניין.

משה גפני: שנית, האם אתה לא חושש – המשרד שלך הוא המשרד הכי ממלכתי שצריך להיות – משרד המשפטים הוא כבר מזמן לא ממלכתי, אתמול ראינו את זה –

אופיר פינס-פז: חבר הכנסת גפני מאוד כועס על חבר הכנסת יעקב כהן.

משה גפני: הליצנים של הכנסת אומרים שיעקב כהן קיבל סטירה, אבל אני קיבלתי את המכה.

משה גפני: - - המשרד שלך בעצם הולך בשנים האחרונות להפרטה.

משה גפני: הוא הלך להפרטה בבתי-הספר.

משה גפני: המשמעות של העניין היא שרשויות השלטון לוקחות את החירות מבן-אדם, ועל-פי החוקים הקיימים הם מוכרחים לעשות את זה מכיוון שמדובר בעבריינים, אבל בעצם מפריטים את זה, והכול יהיה על בסיס כלכלי.

משה גפני: עכשיו אתה מפריט את השוטרים בחוק קבוע.

משה גפני: המשמעות היא שהשוטרים הופכים להיות עובדים שמאבטחים אירוע, כשאתה לא מאפשר בחוק לעשות את האירוע הזה עם מאבטחים פרטיים שתהיה להם סמכות.

משה גפני: אתה עושה פה הפרטה מאוד קשה.

אופיר פינס-פז: תודה רבה.

אופיר פינס-פז: חבר הכנסת כחלון, בבקשה.

משה כחלון: אני מבין שמה שהיה בהוראת שעה הולך לחקיקה ראשית.

אופיר פינס-פז: תלוי מה הממשלה מבקשת, יכול להיות שנציע הוראת שעה, לא יודע.

משה כחלון: מדובר על הוראת שעה שתהפוך לחקיקה ראשית?

אופיר פינס-פז: כרגע זה מה שעל סדר היום.

משה כחלון: אני רוצה להבין דבר אחד: מה אנחנו רוצים?

אופיר פינס-פז: מה הוועדה רוצה?

אופיר פינס-פז: את זה אנחנו נחליט יחד.

משה כחלון: לי נראה שהדבר הנכון ביותר הוא לאמץ את הדברים שאימצתי אצלי בוועדה – לאשר את זה, כי בכל זאת הממשלה מבקשת את זה, ובכל זאת אין פה שום דבר חדש, אין שינוי נסיבות, לא קרה כלום.

משה כחלון: אם המשטרה הייתה טובה עד היום היא תמשיך להיות טובה גם מחר; ואם היא לא הייתה טובה עד היום אנחנו לא נשנה את זה פה.

משה כחלון: כמי שמכיר את המשטרה אני מציע לוועדה לעזור למשטרה לקבל עוד 2,000-2,500 שוטרים, ואז כל הבעיות האלה ייפתרו.

אופיר פינס-פז: תודה רבה.

אופיר פינס-פז: חבר הכנסת אזולאי, בבקשה.

דוד אזולאי: האם אותם שוטרים נוספים באירועים שיקבלו אישורים נדרשים, יקבלו תגמול נוסף?

דוד אזולאי: ואם שוטר לא רוצה ללכת לאותו אירוע, האם הוא מחויב, כפי שנהוג ששוטר צריך לבצע את המשימה?

דוד אזולאי: האם אנחנו לא יוצרים מצב ששוטרים שירצו ללכת יאפשרו להם, לא ירצו ללכת – לא יאפשרו להם?

אופיר פינס-פז: אולי גם אפשר לצ'פר שוטרים מסוימים דרך זה, ואחרים לא.

אופיר פינס-פז: זה עוד 2,000 ברוטו למשכורת- -

משה כחלון: אבל השר אומר שהם דוחפים אותם בניגוד לרצונם.

משה כחלון: אתה חושב ששוטר אחרי 10 שעות עבודה נהנה ללכת לכדורגל במקום להיות עם המשפחה?

משה כחלון: כדורגל עוד מילא, אבל ללכת למצעד הגאווה, זה מה שיש לו?

דוד טל: אדוני היושב ראש, אין ספק שיש בעיה עם כל העניין של העסקת שוטרים בשכר.

דוד טל: זה נובע מכך שיש מצוקת שכר בקרב השוטרים.

דוד טל: לשוטרים אין דרגות ורמות שכר מי-יודע-מה, וראוי היה שיצ'פרו אותם- - - ואז לא יצטרכו להגיע למצב של צ'יפור השוטרים.

דוד טל: ממ"ר יכול להחליט שבאירוע ביד-אליהו שאני עושה ביד-אליהו צריכים 50 שוטרים, והוא יכול להחליט שצריך 100 שוטרים, ואני צריך לשלם את זה היות שאני מארגן את האירוע.

דוד טל: אם אנחנו צריכים להפריד את זה, צריך שזה לא יהיה תלוי בזה; צריך לדאוג לשכר הולם לשוטרים ומצד שני צריך להפריד בין כל האירועים האלה משום שאותו ממ"ר יכול לומר למארגני האירוע שהוא רוצה שהעסק הזה יאובטח, אבל יש היום הרבה חברות אבטחה, ולכן שייקח מחברת אבטחה 50 שוטרים.

דוד טל: אבל אז הוא מנותק מהאבטחה הזאת, הוא יצטרך תמיד מלמעלה כי הסמכות נתונה לו.

דוד טל: כדי שהוא יהיה בטוח שהעסק מאובטח הוא יוכל לקחת חברת אבטחה כפי שהממשלה והכנסת לוקחים, וכבר לא נזקקים לאנשי שב"כ שיאבטחו שרים.

דוד טל: מסתפקים בחברות אבטחה שמלוות שרים ולא אנשי שב"כ.

מגלי והבה: אני, כמובן, תומך בהצעת החוק.

מגלי והבה: מה שמטריד אותי בכל הסיפור הזה הוא סעיף ו(1): "התשלומים שיתקבלו בשל העסקת שוטרים בשכר, לפי סעיף זה יתוספו לתקציב ממשלת ישראל וישמשו לשם תשלום לשוטרים שהועסקו כאמור בכיסוי הוצאות המשטרה והעסקת שוטרים בשכר ולרווחת כלל השוטרים ובני משפחותיהם".

מגלי והבה: מצד אחד בא המשרד לביטחון פנים וטוען שיש לו חוסר במתקנים, והוא לא יכול לעמוד במשימות שלו, וכאן אנחנו רואים שדרך העסקת שוטרים בשכר מוצאים פרצה; גם משרד האוצר וגם אנחנו יכולים להגיד שהמשרד מדבר על חוסר תקנים לשוטרים, ומצד שני הוא בעד העסקה בתשלום.

מגלי והבה: צריך למצוא את הפתרון להשלמת התקנים במשטרה ולא להסתמך על כך שיש לנו תשלומים עבור אותו שירות שהמשטרה נותנת.

מגלי והבה: אנחנו צריכים לתמוך בשר לביטחון הפנים שיהיו לו יותר תקנים, לפי המשימות, ולא להפוך את החוק הזה למין תורה שכולם הולכים אחריה – הפרטה כמו שאמרו החברים כאן.

אופיר פינס-פז: תודה רבה.

אופיר פינס-פז: חבר הכנסת אפי איתם, בבקשה.

אפי איתם: לפני שאתייחס לחוק אני רוצה לקבל קצת נתונים: מה עלות הסעיף הזה של העסקת שוטרים?

אופיר פינס-פז: 100 מיליון שקל בשנה.

אפי איתם: זאת אומרת, לא מפעילות שהמשטרה עושה עם משרדי ממשלה- -

אופיר פינס-פז: הכול ביחד.

אפי איתם: אני מדבר על הפלח הפרטי, כשאדם יכול להזמין לאירוע פרטי אבטחה של משטרה.

אופיר פינס-פז: כ-80 מיליון.

אופיר פינס-פז: זה לא מדויק.

אופיר פינס-פז: חבר הכנסת שי חרמש, בבקשה.

שי חרמש: למען האמת אני לא מרגיש בנוח עם החוק, אבל אני אצביע בעדו כדי לא להשאיר חלל ריק.

משה כחלון: גם בהתנתקות קרה לו אותו דבר.

שי חרמש: אני עדיין חושב שזה מהלך נכון להסכמות.

קריאה: הוא לא היה אז.

שי חרמש: ביטחון פנים זה שירות שהאזרח צריך לקבל ללא אגרות ותשלומים.

שי חרמש: לזה אנחנו משלמים סדרה יפה של תשלומים ממס-הכנסה וכל דבר אחר למינו.

שי חרמש: לכן התשלום לא נראים לי לעניין, זה שירות שצריך לקבל אותו חינם.

שי חרמש: העניין הזה נוגע למהות בנייתה של המשטרה כמו שהיא בנויה כרגע.

שי חרמש: כשאיתרתי את הסוגיה של חוסר יכולתה של המשטרה בסדר הכוחות שלה לתת מענה לצרכים האלה, הנחתי פה הצעת חוק שעדיין לא הגיעה לכלל דיון שמדברת על "טייס אוטומטי" לסד"כ משטרה.

שי חרמש: הכול מתחיל היום בסדר הכוחות- -

אופיר פינס-פז: למה זה לא מתקדם?

משה כחלון: עד שלא יגמרו את המיגון של עוטף עזה- -

שי חרמש: היות שמיגון עוטף עזה שכב בוועדת שרים כבר ארבע פעמים, מכסת החוקים שלי הושלמה רק עם החוק הזה.

משה כחלון: עם עוד 10,000 שוטרים יהיה מיגון- -

אופיר פינס-פז: - - - למי שלא מבין, אין הצבעה היום.

קריאות: ברור.

אופיר פינס-פז: בשנייה ושלישית צריך לעבור מילה-מילה.

אופיר פינס-פז: אין סיכוי שנעשה את זה ברבע שעה, אבל אנחנו נסכם את המתווה, לא נישאר בלי כיוון.

משה כחלון: לפני הפגרה אנחנו נצביע?

אופיר פינס-פז: יכול להיות שכן.

משה כחלון: זה חשוב.

אופיר פינס-פז: אני נותן לזה עדיפות גבוהה.

דוד טל: אני מבקש מהיושב ראש 3 הסתייגויות לא מהותיות.

אופיר פינס-פז: עוד לא סיימנו.

שי חרמש: אני פונה לחבר הכנסת אופיר פינס וגם לשר.

שי חרמש: אם נקדם את הצעת החוק הזאת, אני מניח שהאוצר לא ייצא מגדרו מהתרגשות מתמיכה בנושא הזה, אבל זה ברור- -

אופיר פינס-פז: בדיון הקודם האוצר התנגד להצעת החוק.

שי חרמש: אני יודע.

אופיר פינס-פז: האוצר רוצה לחזור בו?

אסף רגב: כל עוד המשרד לביטחון הפנים נשאר במתווה הקיים, אנחנו לא מתנגדים.

אופיר פינס-פז: מה זאת אומרת "במתווה הקיים"?

אסף רגב: עם היקפי ההעסקה הקודמים- - -

אופיר פינס-פז: אז הם לא יתנגדו להצעה, שיניתם את העמדה.

אופיר פינס-פז: תודה.

משה כחלון: יש פה תקדים, שני משרדי ממשלה אומרים אותו דבר.

שי חרמש: לטעמי, אם אפשר להעביר את הצעת החוק הזאת שמטרתה לקבוע סדר כוחות סביר כמו בכל מדינה מתוקנת בעולם – אני לא מתכוון לאלבניה ולקובה, אלא דווקא לצפון אמריקה ולמערב אירופה – של בין 4 ל-4.5 שוטרים ל-1,000 תושבים, זה יהיה טוב.

שי חרמש: אנחנו כרגע עומדים על למטה מ-60% מזה עם משטרת ההגירה, היחידה לאכיפת עובדים זרים וכל הצרות האחרות.

שי חרמש: זה ייתן חלק מהמענה.

שי חרמש: כי חלק מהבעיה היא לא בעיה של תשלומי שוטרים, אלא רק בעיה שאין סדר כוח למשטרה לתת מענה לדברים האלה.

שי חרמש: בואו ניגע בבעיה במהותה.

שי חרמש: מה שעושים כרגע זה אספירין לחולי סרטן, תסלחו לי.

שי חרמש: אני בעד אספירין אם זה נותן פתרון שעה.

שי חרמש: מה שמדאיג אותי הוא שהצעת החוק הזאת מקבעת היום מצב חולה- -

קריאה: בדיוק.

שי חרמש: - - אז בואו נמצא פתרון כדי להתגבר בחצי השנה הקרובה.

שי חרמש: יש לקונה שהמשרד לביטוח הלאומי לא רוצה לקבל אבטחה, אבל בואו נטפל בבעיה המהותית.

שי חרמש: הבעיה המהותית היא סדר הכוחות של המשטרה- -

משה כחלון: נצליח לפתור אותו בחצי שנה?

שי חרמש: אם משרד האוצר יחבור, ואם האופוזיציה תתמוך, ונוכל לקדם את נושא הסד"כ נדמה לי שחלק מהדברים כאן מתייתרים כי אם במקום 28,000 שוטרים יהיו 34,000 כי זה מה שצריך כרגע, יינתן מענה לכל צורך, כולל אבטחת הביטוח הלאומי, מס-הכנסה- -

אופיר פינס-פז: האוצר, אתם מסכימים?

משה כחלון: דב חנין בטוח יסכים.

דב חנין: אני מסכים.

שי חרמש: וכשנגיד למה הוא עוד צריך להעלות את סד"כ, אז דב חנין יסיר את הסתייגותו מיד גם לצינון בנייה בלתי חוקית ביישובי הבדואים בנגב.

שי חרמש: גם לזה צריך סדר כוח של משטרה כרגע.

שי חרמש: אני אתמוך בזה מפני שאני לא אשאיר לקונה שאין עליה מענה.

שי חרמש: לכן עזרו לי בחוק הזה, חבל, הוא תקוע סתם.

אופיר פינס-פז: תודה.

אופיר פינס-פז: חבר הכנסת ביילין, בבקשה.

יוסי ביילין: יש כאן דוגמה קלאסית לחוק שאף אחד מאתנו לא מתלהב ממנו.

יוסי ביילין: מגיע השר למשרד, רואה את המצב הזה ואומר, אתם לא נורמלים?

יוסי ביילין: אתם צריכים להתחיל להעסיק אנשים בכסף?

יוסי ביילין: אנחנו מידרדרים למצב בלתי רגיל.

יוסי ביילין: אומרים לו שהוא צודק במאה אחוז, ושגם הם חושבים כך.

יוסי ביילין: אבל זה 80 מיליון, תלך לממשלה, תביא לאוצר, תביא את הכסף הזה, ואז נרד מזה.

יוסי ביילין: הוא אומר, טוב, הם לא ייתנו את הכסף בחיים, ואז הוא בא אלינו.

יוסי ביילין: אף אחד מאיתנו לא רוצה את זה: לא הקואליציה, לא האופוזיציה.

יוסי ביילין: אבל אנחנו מוכרחים לעשות דבר כזה: לוקחים הוראת שעה, עושים דבר עם כאב בטן והופכים אותו כמו עם חוק טל- -

קריאה: - - -

יוסי ביילין: - - חוק טל המשכנו ב-5 שנים נגד בג"ץ וכל העולם- -

קריאות: - - -

אופיר פינס-פז: במליאה אנחנו הולכים להפיל את זה.

יוסי ביילין: אני מקווה.

קריאות: - - -

יוסי ביילין: הוראת השעה הזאת שתמיד מתחילה מדבר ספציפי כמו שוטרים במגרשי כדורגל.

יוסי ביילין: מזה אנחנו מגיעים למצב שיכול להיות חלילה שאם קיימת התופעה הזאת, גם השיקול המשטרתי מה לאשר ומה לא עלול חלילה לא להיות בלתי קשור בשאלה אם יש תמורה לאגרה או לא.

יוסי ביילין: ואז – אוי ואבוי לנו.

אופיר פינס-פז: מה זה משטרה לעשירים ולעניים?

יוסי ביילין: - - מהעניין הזה שמתחילים בזה שלא תהיה לקונה וגומרים בכך שיש כאן חוק שמחליף הוראת שעה, אני מציע לעצמנו להיזהר מאוד וללכת בדרך שבה שי ודב הציעו, כלומר ללכת למהלך קצר טווח.

יוסי ביילין: בדבר כזה אני אוכל לתמוך.

יוסי ביילין: אם מדובר בחוק, אני אתנגד לו.

אופיר פינס-פז: אני לא רוצה להציע הצעה לפני שאתן לשר דיכטר להגיב לדברים.

אופיר פינס-פז: אני לא רוצה להיכנס לשיקולים של השר לביטחון פנים מה הוא מעריך שהוא יכול להראות מול האוצר, מה הוא מעריך שלא להראות, מהם סדרי העדיפויות שלו, מה הצרכים של המשטרה – אלה דברים מורכבים, ואנחנו רואים רק מקטע אחד מתמונה מאוד רחבה.

אופיר פינס-פז: אנחנו צריכים להתמודד עם הצעת החוק הזאת בצורה אחראית.

אופיר פינס-פז: תמיד לכנסת יש שעון עצר של פקיעת הוראת שעה, ובכן – הוראת השעה הזאת כבר פקעה, ואנחנו משוחררים.

אופיר פינס-פז: זה כבר קרה.

אופיר פינס-פז: לכן אפשר לעבוד בצורה יותר שקולה ולא תחת סד זמן בלתי אפשרי של יום אחד או יומיים.

אופיר פינס-פז: בהנחה שלא יקרה מצב שאנחנו מעמידים את משטרת ישראל בפני שוקת שבורה מבחינתה, בעבודה משותפת, אחראית ומקצועית אפשר לעשות שיפורים גדולים על דעת השר ועל דעת חברי הוועדה כדי שמה שייצא תחת ידינו יהיה הרבה יותר מתקבל על הדעת ממה שקורה פה, וגם ייקח בחשבון כמה המלצות שאני יודע שהמשטרה מקבלת אותן, בסך-הכול, כולל המלצות שבאו מבג"ץ.

אפי איתם: מה אתה מציע באמצע, בחלל שנוצר?

אופיר פינס-פז: לא קרה כלום.

אופיר פינס-פז: כרגע ההסדר המעין פרטי מתקיים- -

קריאות: - - -

אופיר פינס-פז: יש לו תוקף, על-פי חוק.

אופיר פינס-פז: מה שלא מתקיים על-פי חוק זה דבר אחד: שמשרדי הממשלה שמבקשים היום להיות מלווים בידי שוטרים לא יכולים לשלם למשטרה.

אופיר פינס-פז: זה לא אומר שהמשטרה בתקופת הביניים, על-פי שיקול דעתה המקצועי לא יכולה לספק שוטרים גם אם היא חושבת שהיא חייבת לספק שוטרים.

אופיר פינס-פז: אני לא מתכוון "למרוח" את הזמן, אנחנו עושים דברים בצורה מסודרת, אני לא אומר את זה פה כדי שניפגש כאן בעוד שנה.

אופיר פינס-פז: אני מתכוון לטפל בחוק הזה.

אופיר פינס-פז: על-פי בקשת המשטרה אנחנו נטפל, אבל אני רוצה שנטפל בו לא מחוסר ברירה מוחלט, אלא אם יש מצב "חולה", על-פי תפיסת חברי הכנסת, אי-אפשר להבריא אותו באופן מוחלט, אבל אפשר לשפר אותו.

אופיר פינס-פז: אני לא מציע שנכריע עכשיו האם להמשיך את זה כהוראת שעה ולא בחקיקה קבועה, אלא נראה מה ייצא תחת ידינו.

אופיר פינס-פז: יכול להיות שהתוצאה שתהיה תחת ידינו תהיה כזאת שנחליט לעשות חקיקת קבע עד שהשר לביטחון הפנים יבוא עם משהו אחר לגמרי.

אופיר פינס-פז: יכול להיות שמה שייצא תחת ידינו יהיה כזה שניאלץ להחליט, ולכן נעשה הוראת שעה, ואולי המשרד לביטחון פנים יבוא עם משהו יותר טוב בעוד שנה.

אופיר פינס-פז: נראה לאן נגיע בהסדר.

אופיר פינס-פז: בכל אופן אני מתכוון לזמן ישיבה נוספת בהקדם לדיון בחוק – אני מקווה שעד היציאה לפגרה, אבל גם בפגרה אנחנו עובדים.

אופיר פינס-פז: אנחנו חייבים לעבור על החוק סעיף סעיף בצורה מסודרת ולהביא תוצאה שאפשר להביא למליאה.

אופיר פינס-פז: אנחנו לא נקיים היום דיון עם אנשים מבחוץ.

אופיר פינס-פז: העמדה שלכם היא שאתם רוצים את ההסדר, נכון?

אריה כהן: כן.

אופיר פינס-פז: אתה רואה שהבנתי שאתם רוצים את ההסדר?

אופיר פינס-פז: אנחנו יודעים שההוצאה לפועל רוצים את ההסדר, והביטוח הלאומי צריך את ההסדר ומשרד הפנים והמשרד להגנת הסביבה.

אופיר פינס-פז: אנחנו יוצאים מנקודת הנחה שהממשלה רוצה את ההסדר.

אופיר פינס-פז: תקנו אותי אם אני טועה.

יאיר דורי: ביטוח לאומי.

אופיר פינס-פז: הביטוח הלאומי רוצה ששמו יהיה בתוך ההסדר.

אופיר פינס-פז: יש לכם מזל שלא חוקקנו, כי אחרת הייתם נשארים בחוץ.

דוד אזולאי: מה קורה בתקופה הזאת?

אופיר פינס-פז: אמרתי: בתקופה הזאת המשטרה, על-פי שיקול דעתה, מול משרדי הממשלה תגיע להסדרי ביניים בשבוע-שבועיים הקרובים.

אופיר פינס-פז: אבל יודעים שזה מצב זמני עד שנחוקק.

אופיר פינס-פז: כבוד השר, בבקשה.

אבי דיכטר: אדוני היושב ראש, מתלווה אליי ליום עבודה נתנאל שלפני חודשיים חגג בר-מצווה בשדרות בנסיבות מאוד מוזרות בירי הקסאמים.

אבי דיכטר: אנחנו היינו בשדרות ושמענו ברדיו שהוא חרד שלא יגיעו אורחים, ולכן באנו אף על פי שלא הוזמנו.

אבי דיכטר: אני באתי בלי מתנה, והודעתי לו מעל הבמה שהמתנה תהיה שהוא יתלווה ליום עבודה של השר.

אבי דיכטר: אני לא יודע אם זאת מתנה או לא, אני התניתי את זה שזה יהיה בחופש ולא על חשבון יום לימודים- -

קריאה: זאת מטלה, לא מתנה.

אבי דיכטר: אי הכללת הביטוח הלאומי היא טעות.

אבי דיכטר: יטופל.

אבי דיכטר: חבר הכנסת גפני אמר שזה ניצול לרעה של סמכות.

אבי דיכטר: מדינת ישראל, כולל הוועדה הזאת, הכנסת והמחוקק נתנו למשטרת ישראל סל של סמכויות פולשניות בהיקף כזה שאם המוטרדות של חברי כנסת היא מניצול לרעה בהקשר הזה של העסקת שוטרים בשכר או קביעת קריטריונים, אני אומר לכם שצריך להיות מודאגים מדברים אחרים לגמרי.

אבי דיכטר: מאחר שאני לא מודאג מהדברים האחרים, קל וחומר שאני לא מודאג מזה.

אבי דיכטר: מעבר לכך, מאחר שגם משטרת ישראל לא חפה מטעויות, ובמשך השנים היו טעויות בהעסקת שוטרים בשכר, כולל טעויות בשיקול הדעת.

אבי דיכטר: נקבעו מנגנונים שקובעים בדיוק מהם הקריטריונים כאשר גוף פרטי או ציבורי מבקש להסיג על קביעת הקצין המוסמך יש מנגנון שמסיגים בפניו, עד כדי המפכ"ל.

אבי דיכטר: זה לא משהו פרוץ.

אבי דיכטר: אגב, גם זה נבנה במשך השנים בשום שכל.

אבי דיכטר: בעניין העסקת שוטר בשכר בכפייה במשימה משטרתית זה משום שהמשטרה נשארת עם משימה שהיא מחויבת לבצע משום שהסדרנים או החברות הפרטיות לא הגיעו או הגיעו כשאחראי האירוע החליט לחסוך את הכספים, ובמקום להביא אנשים מיומנים הביא אסופת אנשים שלא יכולים למלא את המשימה, ובסוף צריך לבצע אותה.

אבי דיכטר: אני לא יודע לומר איזה משרד יותר ממלכתי, אני לא יודע לומר שהמשרד לביטחון הפנים או פחות ממלכתי או יותר ממלכתי ממשרד אחר.

אבי דיכטר: לעצם העניין, המנגנון הזה הוא מענה גם לחבר הכנסת אזולאי, גם להערה שלך, אדוני היושב ראש וגם להערה של חבר הכנסת ביילין.

אבי דיכטר: מספר השוטרים ומיהם השוטרים שמופעלים – הרי היו בעבר שוטרים שלא הייתה להם מיומנות למשימה; קבעו בדיוק מי השוטר שהוא ממין המשימה – המהלך הוא להוציא או להמעיט את מספר השוטרים, ואולי הדוגמה הבולטת ביותר זאת ההחלטה שלי כיושב ראש ועדת השרים למאבק באלימות יחד עם השר מג'אדלה בנושא הספורט.

אבי דיכטר: אנחנו מוציאים את הנושא של השוטרים.

אבי דיכטר: מי שמגיע למגרשי ספורט מכיר את הבעיה, ונקבעה מתכונת עם פיילוט שמתחיל בשנת הספורט הקרובה כשהמגמה היא בהחלט לצמצם.

אבי דיכטר: לדוגמה, ההוצאה לפועל יכולים לבצע את המשימה שלהם בלי שוטר.

אבי דיכטר: מסיבות ומשיקולים שלהם הם החליטו שהפעלת שוטר היא יותר נכונה ממין המשימה שלהם.

אבי דיכטר: לכן השיקול שהם הפעילו להפעיל שוטר בשכר הוא שיקול לגיטימי כל עוד החוק מאפשר את זה.

אבי דיכטר: אם החוק לא יאפשר את זה – לא יוכלו להעסיק שוטרים בשכר – לא בביטוח לאומי ולא במקומות האחרים.

אבי דיכטר: אני מדבר על 15% מסך העסקת שוטרים בשכר ובכלל.

אבי דיכטר: אני רוצה להיות כן עם הוועדה.

אבי דיכטר: בהכירי את סדרי העדיפויות של המשרד ואת המדיניות שהורדה למשטרה ממש לפני חודש, מדיניות להפעלת המשטרה ולהפעלת שירות בתי-הסוהר בשנים הבאות, לעסוק היום במשטרה בנושא של תחליף להעסקת שוטרים בשכר מבחינת השירות שהמשטרה מספקת לגופים המבקשים, זה לא יהיה בסדרי העדיפויות.

אבי דיכטר: אני בא עכשיו מקבינט שעסק בנושא תקציבים לסוגיות קיומיות של מדינת ישראל בהיבט מערכת הביטחון, "הטייס האוטומטי" הוא חלום חייו של כל ארגון שתלוי על מספר- -

שי חרמש: ביטחון פנים זאת לא בעיה קיומית?

אבי דיכטר: לדעתי, ביטחון פנים הוא לא בעיה קיומית, היא בעיה אסטרטגית.

אבי דיכטר: יש הבדל ניכר.

אבי דיכטר: "הטייס האוטומטי" נמצא בתכנון העבודה של משטרת ישראל.

אבי דיכטר: המילה "טייס אוטומטי" היא עוול לאופן שבו זה מתבצע- -

שי חרמש: נעגן את זה בחקיקה.

שי חרמש: נגן עליך.

אבי דיכטר: לצערי, בלא מעט משימות אחרות של המשטרה, בלי קשר לטייס האוטומטי, אנחנו נמצאים בשיח ושיג עם האוצר אפילו בסוגיות הרבה יותר פשוטות.

אבי דיכטר: הקופה מוכרת לכולנו, ואותה צריך לחלק, וכל משרד מושך לצדו.

אבי דיכטר: אני מקווה שיהיה טייס אוטומטי – זה לא רק על מספר תושבים, יש פרמטרים נוספים שמביאים בחשבון כשקובעים את גודל התחנה, את מספר השוטרים, את איכות היחידות וכיוצא בזה.

אבי דיכטר: המשטרה נמצאת בתהליך התייעלות ניכר, רק בחודשיים האחרונים, בהמשך למדיניות, התווספו למפגש שוטר-אזרח כ-2,000 שוטרים – היקף גדול מאוד – כולל הוצאה של שוטרים מהמטות.

אבי דיכטר: וכן הוצאה של שוטרים ממשימות, שלדעתנו, תקין יותר שלא יהיו בהן שוטרים.

אבי דיכטר: אני לא חושב שהארכת הוראת השעה בשנה וחצי תיתן את הכיוון היציג, ואני ממליץ מאוד לקדם את הצעת החוק.

אופיר פינס-פז: אבל תן לחברים חבל לבוא אתנו- -

אבי דיכטר: אני נותן חבל לחברים עד לשלב שבו הם עלולים לכרוך את זה סביב צווארם.

אופיר פינס-פז: אני רוצה לשאול שאלה בהקשר הזה: הבנתי שיש יכולת לערער בעניין הסדרי אבטחה מהסוג הזה אם אתה קובע.

אופיר פינס-פז: יש ועדה ציבורית שהשר צריך להקים לערעור על הנחיות משטרה כלפי גופים- -

אבי דיכטר: בתחום הביטחון.

אופיר פינס-פז: לא משנה, אבל זה גם בתחומים האלה, לא?

אופיר פינס-פז: אם אני רוצה לערער על הנחיית משטרה כלפי גוף שאני מייצג, יש ועדה ציבורית שהשר אמור להקים, ואני אמור לפנות אליה- -

אבי דיכטר: שמעתי את הערתך אתמול- -

אופיר פינס-פז: אתמול זה לא היה נכון.

אבי דיכטר: מאחר שקבעת שבתוך חודשיים הוועדה תקום, אני אומר לך שהיא תקום בעוד חודש.

אופיר פינס-פז: אז השר דיכטר יודע על מה אני מדבר.

אבי דיכטר: יש לנו קליטה איטית, אנחנו תופסים מהר.

אבי דיכטר: לנושא הזה המנגנון הוא של אנשי מקצוע שעושים over-ruling על החלטה של קצין מוסמך שקיבל אותה בשטח.

אבי דיכטר: בסופו של דבר אנחנו יכולים להרשות לעצמנו לעשות את זה, אף על פי שזה לא דבר של מה בכך.

אבי דיכטר: אני לא יכול להיות הגורם שעושה over-ruling על מפכ"ל, פה צריך שיקול מקצועי – בסוף זאת אחריות שלו, האם במגרש בטדי או בסכנין או במצעד כלשהו יהיה מספר כזה של שוטרים או מספר אחר.

אבי דיכטר: זאת אחריות מאוד גדולה.

אופיר פינס-פז: אין ספק.

אבי דיכטר: כך שאני מאוד ממליץ, ואני אפילו מבקש מהוועדה לתת למשטרה את היכולת לתת את השירות שהיא נותנת.

אבי דיכטר: חבר הכנסת חרמש, לדעתי, הגדיר את זה "שבר שמקבעים אותו" – יש לא מעט שברים שמקבעים אותם, והם מחזיקים מעמד, לשמחתנו, לא מעט זמן.

אבי דיכטר: אפשר לקבע שבר.

אבי דיכטר: לו היינו מתחילים היום מהקמת המשטרה לאחר שהמנדט הבריטי היה עוזב ומדינת ישראל הייתה קמה, אני מניח שלא היו שוטרים בשכר במשך 40 שנה.

אבי דיכטר: נקבע מנגנון של שוטרים בשכר, חזקה על קודמנו מה הייתה הסיבה, והיה מן הסתם היגיון מסוים.

אופיר פינס-פז: הסיבה יושבת שם.

אופיר פינס-פז: אין סיבה אחרת.

אבי דיכטר: אני למדתי שכשמצביעים על האוצר באצבע אחת, 3 אצבעות מופנות אלינו.

אבי דיכטר: לכן אני שואל איפה אנחנו תרמנו את חלקנו.

אבי דיכטר: אני מניח שתרמנו.

אבי דיכטר: חשוב לצאת עם יציבות לפרק זמן שבו הגופים, המשטרה, הכנסת והמדינה יידעו שזה הקו.

יואל הדר: אנחנו נמצאים במצב שהפרטים ממשיכים כרגיל, יש רק בעיה עם לגופים הציבוריים כמו הביטוח הלאומי- -

אופיר פינס-פז: אנחנו מודעים לזה.

אופיר פינס-פז: יואל הדר: - - מפי הוועדה הבנו שהם רוצים לדון לעומק כי הצעת החוק היא די רחבה בעניין הזה.

אופיר פינס-פז: לנסות שלא לפגוע בגופים האחרים; אם אפשר, להמשיך לקבוע את כל מה שאתה רוצה, ובמקביל להאריך את הנוסח הקיים של הוראת השעה בחצי שנה.

אופיר פינס-פז: בלי לפגוע – אחד לא יפגע באחר.

אופיר פינס-פז: אבל השר דיכטר מציע שלא תהיה הוראת שעה.

אופיר פינס-פז: אתה מציע עכשיו הוראת שעה לחצי שנה?

יואל הדר: לא אמרתי את זה.

אבי דיכטר: אני שמח להערה שלך, אני לא מסכים איתה.

אבי דיכטר: המתכונת שאני מבקש עבורנו ועבור המשטרה היא להעביר את הצעת החוק, לאשר אותה ולדעת שיש לנו פרק זמן של שנים להתמודד עם הנושא ברצינות, לראות איך מתקדמת התוכנית האסטרטגית ארוכת הטווח – המשטרה נמצאת היום בתוכנית רב-שנתית עד 2012; התקציב הרב שנתי אמור להיות עד 2010.

אבי דיכטר: אלה נדבכי זמן שאפשר יהיה להבין מול מי אנחנו עובדים, באיזו מידה של רצינות, ובאיזו תשתית אנחנו עומדים לשנות מצב קיים.

אבי דיכטר: אם חס וחלילה החוק לא יאפשר למשטרה להעסיק שוטרים בשכר אנחנו נצטרך למצוא פתרונות אחרים; אני לא יודע מה הם, אבל הם ייצרו בעיה קשה מאוד, לא רק למשטרה, אלא כנראה, לגופים האחרים.

אופיר פינס-פז: אנחנו נדון בצורה מדויקת בסעיפים.

אופיר פינס-פז: אני אעשה מאמץ לסיים את כל הדיון בהצעת החוק בישיבה אחת.

אופיר פינס-פז: אני מבקש לא להביא לי משלחות.

אופיר פינס-פז: אני לא רוצה לראות פה יותר מאדם אחד מכל משרד אם אתם רוצים שיהיה חוק.

אופיר פינס-פז: אחרת אי-אפשר לנהל ישיבה.

אופיר פינס-פז: תודה רבה.